สาววัย27 ขี่จยย.พุ่งชนขอบปูนสะพานกลับรถ กระเด็นตกลงมาด้านล่าง ดับสลด
เกิดอุบัติเหตุสลด สาววัย 27 ขี่รถจักรยานยนต์พุ่งชนขอบทางสะพานกลับรถ ถนนบางนา-ตราด ขาเข้าชลบุรี เคราะห์ร้าย ร่างกระเด็นตกลงมากระแทกพื้นด้านล่างเสียชีวิตคาที่ ,เมื่อเวลา 22.00 น. วันที่ 18 ธ.ค. 58 ร.ต.ท.ศราวุธ ปัญจะวัตร พงส.สภ.บางปะกง พร้อมหน่วยกู้ภัยฉะเชิงเทรา ตรวจสอบเหตุ มีคนตกจากสะพานกลับรถ บริเวณสะพานกลับรถ กม.49 ถนนบางนา-ตราด ขาเข้าชลบุรี หมู่ 13 ต.บางปะกง พบผู้เสียชีวิตเป็นผู้หญิง นอนอยู่ในร่องกลางถนน ระหว่างทางช่องทางด่วนกับช่องทางคู่ขนาน ทราบชื่อต่อมา น.ส.สมคิด หนูมา อายุ 27 ปี อยู่บ้านเลขที่ 230 หมู่ 3 ต.แวงน้อย อ.แวงน้อย จ.ขอนแก่น และพบรองเท้าสีขาว 1 ข้างตกอยู่ใกล้กัน,จากนั้นเจ้าหน้าที่ตำรวจได้ไปตรวจสอบบนสะพานกลับรถ พบรถจักรยานยนต์ ฮอนด้า คลิ๊ก สีแดง-ขาว ทะเบียน ขงจ 242 ฉะเชิงเทรา พลิกคว่ำอยู่ พร้อมกับมีหมวกกันน็อก และรองเท้าสีขาว 1 ข้างตกอยู่ในบริเวณดังกล่าว โดยจากการสอบสวนผู้เห็นเหตุการณ์ ให้การว่าขณะที่กำลังขับรถเพื่อกลับรถบนสะพาน ได้เห็นรถจักรยานยนต์คันดังกล่าวพลิกคว่ำอยู่ก่อนแล้ว จึงรีบจอดรถดูเพื่อช่วยเหลือ ทว่ากลับไม่พบผู้ขับขี่ แต่เมื่อมองลงไปด้านล่างพบว่าผู้ขับขี่ได้ตกลงไปนอนเสียชีวิตแล้ว เบื้องต้นสันนิษฐานว่า น.ส.สมคิด น่าจะขี่รถจักรยานยนต์มาด้วยความเร็วประกอบกับบริเวณทางกลับรถ ไม่มีไฟส่องสว่าง จึงทำให้ น.ส.สมคิด ขี่รถจักรยายนต์ชนกับขอบทางปูนสะพานกลับรถ แล้วกระเด็นตกลงมาด้านล่างจนเสียชีวิต ขณะที่สะพานกลับรถแห่งนี้มีความสูงถึงประมาณ 7 เมตร
เกิดอุบัติเหตุสลด สาววัย 27 ขี่รถจักรยานยนต์ชนขอบทางสะพานกลับรถ ถนนบางนา-ตราด ขาเข้าชลบุรี  เคราะห์ร้าย ร่างกระเด็นตกลงมากระแทกพื้นด้านล่างเสียชีวิตคาที่ 
ขี่จักรยานยนต์ชนขอบปูนสะพานลับรถ,อุบัติเหตุรถจักรยานยนต์,รถมอเตอร์ไซค์,สะพานกลับรถ,ตกสะพานกลับรถ,ถนนบางนาตราด,เสียชีวิต,ซิ่งรถจักรยานยนต์,มอเตอร์ไซค์ตะสะพานกลับรถ,ชนขอบปูนสะพานกลับรถ,ข่าว,ไทยรัฐออนไลน์,ข่าวทั่วไทย